eremit.dk

Sti: Forside > Emneindeks > KD > Bind I > nr.220 |

### Kjøbenhavns Diplomatarium #### Bind: I Side: 309-310 Nummer: 220

<-Forrige . Indhold . Næste->

220. Efteraaret(?) 1523. En unævnt Brevskriver giver Markgrevinde Elisabeth af Brandenborg Efterretninger om Tilstanden, navnlig under Kjøbenhavns Belejring. Kjøbenhavnerne havde frataget Lybækkerne 4 store Skibe, som disse havde sænket i Havnen, og flere Skuder med Levnedsmidler, skød med Kanoner fra Kirketaarnet, søgte ofte at lokke Belejrerne til Hovedslag og tilføjede dem altid Skade i de smaa Kampe; de have stadig Forbindelse med Malmø. Holstenerne i Lejren udenfor Byen ere kun 3000 Mand og lide meget af Utøj. Der støbes daglig Bøsser og myntes Penge i Staden. Paa Proviant er der godt Forraad, og man jager Harer paa Amager. Slotsfogden er bleven henrettet. Wir schicken auch euer liebe neuzeytunge, szo will wir erfaren haben, wie es inn Denemarcken zustehit. Item die vann Lubeck habenn sich vnderstanden mith fier grosszen schiffenn die hawe vor Kopenhagenn zuuersencken, jn meynunge sy die stadt damith er ohuern wolden. Szo sindt die vann Kopenhagen mit jren jachten an die szelbige fier grossze, schiff gkommen, jnen die szelbige mith gewaldt genommen vnnd nach Kopenhagen geffurdt, jn jre haue daselbst gelegit, vnnd ist woll mugelich, venn szy die szelbige fier schiff jn der vann Lubecke haue sencken wurden, dar dorch den vann Lubecken jre schiffardt gelegit wurde. Item die vann Kopenhagen habenn auch mit der zeit den stetten woll bey sechzigk schuten mith vitallia gnommen vnd nach tegelich nhemen. Item die zw Kopenhagen haben ettlich trefflich geschutz vff jren kyrchtorm brengen lasszen, damith szy grosse werhe jn der sehe vnd jns lager thun, vnd eynen manne jm lager xj tunnen bier vff eynen schossz jn der wyge zuschosszen. Item dy vann Kopenhagen treyben auch gmenglich alle tage zwe adder drey stunden jre kwge vngferlich ein armborst schossz van der stadt adder vff jren graben, jnuormeynunge szy sollen die szelbige | ###### I s.309

holen, aber biss nacher haben szy es nicht wagen deruen, vnd allzeit jre kuge alle jn jre stadt gtryben. Item szy halten auch offt schermutzel, aber dy vann Kopenhagen haben jne allezeit abbrochen, vnd itzt newlich ein heuptman vann Rostock selb elfft gfangen. Item die jn Kopenhagen haben offtmals denen jm lager zuentpotten, szy szulden jren reszigen zeugk van jn zyhen lasszen adder szo starck seyn am reyszigen zeuge, alse szy jn der stadt seyn. Szy wollden sich mith jnen wens ehn glipthe szlagen, aber bis nacher ist nichts draws wurden, vnnd sich auch die jm lager die stadt zw stormen nicht haben vnderstehen doruen. Item es haben auch die vann Kopenhagen vnd vann Elbogen glegen jn Schone alle tage botschafft zw sammen, vnnd allezeit viij jachte jn der sehe, damith szy den steten alle tage schaden zufugen vnd jre vytallie nhemen 1). Item die Holstein jm lager bis daher sollen nicht stercker dan xvc zw fws vnnd funffzehen hundert vngferlich seyn zw rossze. Item szy haben auch jm lager szo mechtigk will lewsze vnnd flygen, das sulchs zuuor nyuerte gehordt ist, konnen sich jren kaun erwerenn. Item es stelen sich auch die besten knecht aus dem lager van jme. Item die heuptleut jn Kopenhagen giesszen alle tage buxszen vnnd lasszen geldt muntzen, szy haben gar bis nacher keinen mangel nicht vnd jagen haszen vff eynem lendichen gheisszen Amach, leit gleich neben dem slos Kopnnhagen. Deutz bir vnd reinischen weyn haben szy allezeit genuck gehat, das sy denn steten genomen habén. Item die Holstein haben auch sunsth itzundt newlich fier eddelleut zw Feyende ohuerkommen, dan der hertzog van Holstein das jre genomen hat, die jm tegelich apbrechen, es seynt auch Holstein wisszen wege vnd stege genuck jm lande, haben einen grossen anhangk. Item der slosswagit isth gericht wurden zw Kopenhagen aus befehell ehr Heynrich Guden, heuptman. Slutningen, om at Hertug Fredrik borttager Kirkernes Ejendele, udelades her. Hele Brevet er meddelt i Ekdahl: Christiern II's Arkiv, II, 428-34, hvorefter det her er aftrykt. __________ 1) Den derpaa følgende Efterretning om Søren Norbys Bedrifter udelades her. | ###### I s.310

<-Forrige . Indhold . Næste->

Opdateret: ons sep 18 21:17:23 CEST 2002 © eremit.dk 2001 - 2010 . Må frit anvendes og citeres med kildeangivelse Kontakt: Dette værk er licensieret under en Creative Commons Navngivelse-Ikke-kommerciel-Ingen bearbejdelser 2.5 Danmark Licens. | Sidens top